CELEX: 62009CA0255
Language: sl
Date: 2011-10-27 00:00:00
Title: Zadeva C-255/09: Sodba Sodišča (tretji senat) z dne 27. oktobra 2011 – Evropska komisija proti Portugalski republiki (Neizpolnitev obveznosti države — Člen 49 ES — Socialna varnost — Omejitev svobode opravljanja storitev — Stroški zunajbolnišničnega zdravljenja, nastali v drugi državi članici — Nepovračilo ali povračilo po predhodni odobritvi)

17.12.2011   
            
            
               SL
            
            
               Uradni list Evropske unije
            
            
               C 370/9
            
         Sodba Sodišča (tretji senat) z dne 27. oktobra 2011 – Evropska komisija proti Portugalski republiki
   (Zadeva C-255/09) (1)
   
   (Neizpolnitev obveznosti države - Člen 49 ES - Socialna varnost - Omejitev svobode opravljanja storitev - Stroški zunajbolnišničnega zdravljenja, nastali v drugi državi članici - Nepovračilo ali povračilo po predhodni odobritvi)
   2011/C 370/12
   Jezik postopka: portugalščina
   
      Stranke
   
   
      Tožeča stranka: Evropska komisija (zastopnika: E. Traversa in M. França, zastopnika)
   
      Tožena stranka: Portugalska republika (zastopniki: L. Inez Fernandes, M. L. Duarte, A. Veiga Correia in P. Oliveira, zastopniki)
   
      Intervenientki v podporo tožene stranke: Republika Finska (zastopnik: A. Guimaraes-Purokoski, zastopnik), Kraljevina Španija (zastopnik: J. M. Rodríguez Cárcamo, zastopnik)
   
      Predmet
   
   Kršitev obveznosti države – Kršitev člena 49 ES – Povračilo stroškov zunajbolnišničnega zdravljenja, nastalih v tujini – Predhodna odobritev – Omejevalni pogoji
   
      Izrek
   
   
               1.
            
            
               Portugalska republika s tem, da – razen v okoliščinah iz Uredbe Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti, v različici po spremembi in posodobitvi z Uredbo Sveta (ES) št. 118/97 z dne 2. decembra 1996, kakor je bila spremenjena z Uredbo Evropskega parlamenta in Sveta (ES) št. 1992/2006 z dne 18. decembra 2006 – ne določa možnosti povračila stroškov zunajbolnišničnega zdravljenja v drugi državi članici, pri katerem se ne uporablja zahtevna in draga oprema, ki je v nacionalni zakonodaji taksativno našteta, oziroma s tem, da v primerih, ko uredba-zakon št. 177/92 z dne 13. avgusta 1992 o določitvi pogojev za povračilo stroškov zdravljenja, nastalih v tujini, omogoča možnost povračila stroškov tega zdravljenja, to povračilo pogojuje s predhodno odobritvijo, ni izpolnila obveznosti iz člena 49 ES.
            
         
               2.
            
            
               Portugalska republika in Evropska komisija nosita vsaka svoje stroške.
            
         
               3.
            
            
               Kraljevina Španija in Republika Finska nosita vsaka svoje stroške.
            
         
      (1)  UL C 205, 29.8.2009.